**ประชาสัมพันธ์นักศึกษาระดับบัณฑิตศึกษาที่ได้รับทุนสนับสนุนฯ รอบที่ 1/2568**

       ตามที่บัณฑิตวิทยาลัยประกาศผลจัดสรรทุนนำเสนอผลงานฯ ครั้งที่ 1/2568 เมื่อวันที่ 24 ธันวาคม 2567 โดยให้นักศึกษามารายงานตัวตั้งแต่วันที่ 2-10 มกราคม 2568 ตามประกาศฯ นั้น หากนักศึกษาไม่สามารถมารายงานที่บัณฑิตวิทยาลัยได้ด้วยเหตุผลความจำเป็นใด ๆ เพื่อให้การรายงานตัวและเบิกจ่ายทุนเป็นไปตามรอบเวลาที่กำหนด บัณฑิตวิทยาลัยได้ อำนวยความสะดวกและกำหนดเงื่อนไข ดังนี้

**ขั้นที่ 1**

 **ส่วนนักศึกษา**

 1.นักศึกษาแจ้งความประสงค์ผ่านemail sansanee.e@grad.kmutnb.ac.th ก่อนวันที่ 3 มกราคม พ.ศ.2568

 **ส่วนบัณฑิตวิทยาลัย**

1.ดำเนินการส่ง file ใบสำคัญรับเงินผ่านทาง email นักศึกษาตามที่แจ้งความประสงค์ นักศึกษาดำเนินการ print และ

เซ็นชื่อ................ผู้รับเงิน (จุดเดียวเท่านั้น) ห้ามลงวันที่ใด ๆ ทั้งสิ้น (ปากกาหมึกสีน้ำเงินเท่านั้น)

**ขั้นที่ 2**

 **ส่วนนักศึกษา**

1.รวบรวมเอกสาร ได้แก่ 1.1 ใบสำคัญรับเงินที่เซ็นชื่อเรียบร้อยแล้ว

 1.2 เอกสารประกอบการสมัครทุกฉบับ

โดยเอกสารประกอบการสมัครที่ต้องดำเนินการเพิ่มเติม

**1. ใบเสร็จรับเงิน กรณี ที่เป็นอิเล็กทรอนิกส์ไฟล์ นักศึกษาต้องระบุข้อความในเอกสาร**

**ขอรับรองเป็นเอกสารออกโดยทางอิเล็กทรอนิกส์อย่างเดียวและเอกสารค่าใช้จ่ายดังกล่าวมิได้มีการนำไปเบิกจ่ายที่อื่นอีก**

และลงชื่อรับรอง(นักศึกษา) **หากเป็นฉบับจริงไม่ต้องเซ็นรับรอง**

**2. รูปภาพขณะนำเสนอในรูปแบบ Online นักศึกษาต้องระบุข้อความ “นำเสนอผลงานด้วยรูปแบบ online เมื่อวันที่......เดือน.....ปี........เวลา.............และลงชื่อรับรอง(นักศึกษา)**

        3. สำเนาบัตรประชาชนนักศึกษาเซ็นชื่อรับรอง (เหมือนกับที่เซ็นในใบสำคัญรับเงิน ไม่ลงวันที่)

 4. หากนักศึกษามีความประสงค์ให้หน่วยการเงินและบัญชีบัณฑิตวิทยาลัย โอนเงินทุนเข้าบัญชีธนาคารฯ โปรดแจ้งรายละเอียดชื่อบัญชีพร้อมสำเนาหน้า Book bank จำนวน 1 ชุด (หากมีค่าธรรมเนียมจากการโอนเงินดังกล่าว จะหักจาก ยอดเงินทุนที่ได้รับตามอัตราของธนาคาร)

       5. รวบรวมเอกสารตามรายการข้างต้นใส่ซองส่งทางไปรษณีย์มาที่บัณฑิตวิทยาลัย ก่อนวันที่ 10 มกราคม พ.ศ. 2568

จ่าหน้าซอง ถึง บัณฑิตวิทยาลัย มหาวิทยาลัยเทคโนโลยีพระจอมเกล้าพระนครเหนือ 1518 ถนนประชาราษฎร์ 1 แขวงวงศ์สว่าง เขตบางซื่อ กรุงเทพ 10800 วงเล็บหน้าซองว่า.. (เอกสารรายงานตัวทุนสนับสนุนการเผยแพร่ผลงานวิชาการฯ ครั้งที่ 1/2568)

หากมีข้อสงสัยใด ๆ สอบถามที่นางสาวศันสนีย์ เอมปรากฎ ฝ่ายวางแผนพัฒนาและวิจัย บัณฑิตวิทยาลัย โทร.0-2555-2000 ต่อ 2416 หรือ 2417

\*เอกสารประกอบการเบิกจ่ายทุกรายการต้องไม่มีรอยขีดฆ่าข้อความใด ๆ หากพบว่าเอกสารไม่ถูกต้องจะแจ้งให้ทราบ ทางemail และไม่นำมาพิจารณาอนุมัติ รอบ 1/2568

หากบัณฑิตวิทยาลัยไม่ได้รับการยืนยันหรือเอกสารตามที่แจ้งภายในกำหนด จะถือว่านักศึกษาไม่ประสงค์จะรับทุน

ฝ่ายวางแผนพัฒนาและวิจัย บัณฑิตวิทยาลัย

เดือนธันวาคม 2567